«یئددی گؤزل» قارا قارایو طرفیندن ۱۹۴۹-۱۹۵۲-جی ایللرده بستهلنن دؤرد پردهلی بالتدیر.
کولت. آذ خاطیرلادیر کی، دؤرد بالتین لیبرتتوسو ۱۲-جی عصر آذربایجان شاعری نظامی گنجوینین ۱۱۹۷-جی ایلده تاماملادیغی «یئددی گؤزل» پویماسی اساسیندا ایسماعیل هیدایتزاده، یوری سلونیمسکی و ثابت رحمان طرفیندن یازیلیب.
ایلک صحنلشدیرمهنین خوروگرافی پیوتر قوسئودیر. بالئتین پرمیراسی ۶ نویابر ۱۹۵۲-جی ایلده آذربایجان دؤولت آکادمیک اوپرا و بالت تئاتریندا کئچیریلیب.
قید ائدک کی، «یئددی گؤزل» پوئماسی اؤز یارادیجیلیغی ایله شعره یئنی روح وئریب، اونو سارایلارین منگهنهسیندن قورتاراراق، عموم خالق سروتینه چئویرهن داهی شاعر نظامی گنجوینین «خمسه»سینه داخیل اولان بئش پویمادان (مثنویدن) دؤردونجوسودور. شاعر پویمانی ۳۱ ایول ۱۱۹۷-جی ایل ده تماملاییب و مراغا حاکمی علاالدین آرسلانا (۱۱۷۴ – ۱۲۰۸) اتحاف ائدیب.
azb_Arab azb_Arab azb_Arab azb_Arab